krympning
Krympning, sammenføjningsmetode til emner som koblinger, tandhjul, ringe o.l. på fx aksler uden anvendelse af noter, kiler og stopskruer. Ved krympning udnyttes emnets varmeudvidelse, ved at man almindeligvis opvarmer emnet (navet), som er fremstillet med en mindre huldiameter, til ca. 350 °C, hvorefter det i en presse fastgøres (krympes) på akslen; alternativt kan akslen nedkøles med tøris (CO2).